|  |  |
| --- | --- |
| **BLIV SKJOLDUNGE TUR 4: LEJRLIV OG VILD MAD I SKOVEN**  I Nationalpark Skjoldungernes Land | |
| **HVEM HVAD HVOR**  **FAG OG KLASSE**  Klassetrin: 4. klasse, forår  Fag: Natur/teknologi. Tværfag: Idræt, H/D, Dansk.  **TID OG STED**  Find tid og sted, når I booker. Læs også om turen og find materialer på [hjemmesiden](https://nationalparkskjoldungernesland.dk/undervisning/bliv-skjoldunge/bliv-skjoldunge-tur-4-lejrliv-og-vild-mad-i-skoven). Når alle bookinger er i hus, sender vi jer også en mail med tid, sted, link til kort og vejleder + materialer.  **KORT BESKRIVELSE**  Gå på jagt efter vilde urter i skoven – og lær spiselige urter at kende. Lær at kløve brænde, tænde bål, lær om brandtrekanten og lave vild te eller suppe.    **TRANSPORT**  Skolen står selv for transport til og fra stedet. |  |
| **LÆRINGSMÅL**  Efter forløbet kan eleven i samarbejde med andre:   * Skelne et træ fra en urt, og benævne flere plantedele * Beskrive fotosyntesen i grove træk – hvad spiser planterne * Fortælle om brandtrekanten * Indsamle optænding, kløve træ og tænde et bål i skoven * Genkende 5 spiselige urter fra skoven og bruge dem i tilberedning af urtete over bål. | **PRIMÆRE FAG OG FÆLLES MÅL I SPIL**  **N/T**: Eleven kan gennemføre enkle undersøgelser på baggrund af egne forventninger og kan beskrive enkle naturfaglige og teknologiske problemstillinger. Videns- og færdigheds-områderne Teknologi og ressourcer samt Organismer.  **HISTORIE**: Eleven kan relatere ændringer i hverdag og livsvilkår over tid til eget liv og kan anvende kilder til at opnå viden om fortiden. Primært Videns- og færdighedsområderne Livsgrundlag og produktion samt Historiske spor |
| **VERDENSMÅL**  MÅL 3: Sundhed og trivsel  MÅL 4: Kvalitetsundervisning  MÅL 13: Klimaindsats  MÅL 15: Livet på land | **TUR SOM KURSUS**  Turen er både tur og sidemandsoplæringskursus for læreren. Via opmærksomhed, dialog og refleksion, kan du hente ideer hjem til din praksis. Naturvejlederen er klar til spørgsmål og til at give god praksis videre på turen. Se [lærervejledning](https://nationalparkskjoldungernesland.dk/undervisning/bliv-skjoldunge/bliv-skjoldunge-tur-4-lejrliv-og-vild-mad-i-skoven). |

|  |  |
| --- | --- |
| **BLIV SKJOLDUNGE TUR 4: LEJRLIV OG VILD MAD I SKOVEN** | |
| **FORBEREDELSE**  Det er vigtigt at du som lærer sætter tid af til at forberede klassen, fx ugen før turen, så eleverne er klar til tur, ved hvad I skal, har godt tøj og mad med - og glæder sig.  Her er en kort oversigt og lærervejledning + kopiark, som kan bruges til forberedelse og bearbejdning.   * Kopiark 1: Undersøg nationalparken og dens skove. * Kopiark 2: Undersøg en urt. * Kopiark 3: Tal om godt tøj på tur – og lær brandtrekanten at kende. * Kopiark 4: Udforsk skovens færdselsregler. * Kopiark 5: Læs hvordan I tænder bål – og lær brændesangen om træs brændværdi. * Kopiark 6: Lær 8 planter du kan spise. | **TUR**  Kom i god tid, så I har spist 10-mad og er klar.  **10.00: Hvad er en plante**  NVL: Velkommen. Kom med på en kort jagt efter planter og spiselige urter. NVL fortæller og viser undervejs.  **10.30: NVL: Opsamling skovens planteliv**  Læg urterne på dugen i midten. Snak om, hvad I har fundet – og skovens liv. Spiselige urter lægges i skåle for sig  **10.45: Lær at tænde bål**  NVL: Grupper finder grene, saver og flækker brænde og tænder hver et lille bål med tændstikker og måske ildstål. Kig på bålet og se, hvad der sker, når ilden brænder. Lav jeres egen urtete, med de vilde urter fra skoven.  **11.45: NVL: Opsamling på dagen**  NVL spørger ind til, hvad eleverne har lært i løbet af dagen. Klassen hjælper med at vaske op og få alt på plads og i orden.  **12.00: Tak for i dag – og frokost**  Lærer står for resten af dagen. Der er bålplads og shelter. Tag evt. snobrødsdej el. lign. med, som I kan bage over jeres bål. Husk at slukke bål. Bagefter kan I vælge at gå på opdagelse og skrive logbog.  Læreren står for hjemtur. |
| **HVAD SKAL I BRUGE PÅ TUR**  Klassen:   * Tøj og sko efter vejret. * Madpakker og vand.   Naturvejleder:   * Bestemmelsesbøger, duge og ark til smådyr, træer, urter, evt. kurve til indsamling. * Bål: Bålpladser + bålfade til små bål, Tændstikker, avis, brænde, save, brændekløvere, dolke, bålkedel, bålgryder, bålhandsker mv. * Kopiark 3, 5 og 6 lamineret til grupperne. Vi kunne fx have 8 styk lamineret af hver i kassen. | **BEARBEJDNING**  Det er vigtigt, at du som lærer bearbejder turen med klassen, så oplevelser og undersøgelser kan blive reflekteret og afrundet til læring. Her er ideer:   * Kopiark 7: Tal sammen om skov, træ, klima og verdensmål på elevers niveau – og arbejd med bål og forbrænding. * Kopiark 8: Skriv logbog i bus efter tur eller som lektie + Opsamling og hvad har du lært (8) – for elever og lærer + Evaluer ekspeditionen med eleverne – og brug i din egen evaluering med nationalparken. |

**KOPIARK 1: BLIV SKJOLDUNGE**

Lige midt på Sjælland ligger Nationalpark Skjoldungernes Land. Det er også din nationalpark. Tag på tur i nationalparken og undersøg den sammen med din klasse. Lær om natur og kulturhistorie, oplev en masse – og Bliv Skjoldunge. Det er ideen med Bliv Skjoldunge-ekspeditionerne.

På kortet kan du se nationalparken. Kender du nogle af stederne? Sæt kryds, hvor du har været – og skriv lidt om dem på papiret. Kan du finde skove på kortet? Hvilke?




**Tag på skovtur**

**SKOVLAND**

Danmark er et skovland. I stenalderen var det meste af landet dækket af skov. Hvis vi alle sammen gik vores vej i morgen, så ville træerne lige så stille vandre ind igen. I dag er kun 14 procent af vores landareal dækket af skov.

**SKOV I NATIONALPARKEN**


Undersøg, hvor meget skov der er i nationalparken, ved at kigge på info-grafikken. Snak om det i grupper?



**KOPIARK 2: SKOVENS VILDE URTER**

**OM VILDE URTER**

I skal på jagt efter vilde urter. Men hvad er en urt? En urt er en plante, som visner væk om vinteren. Urterne overlever i jorden som frø – eller som rødder eller jordstængler. Træer og buske visner ikke væk, fordi deres stammer og grene er lavet af det man kalder ved – altså træ. Sådan kan du kende forskel.

**HVAD ER HVAD PÅ EN URT**

Her kan du se en urt. Der er sat navne på de forskellige dele. Men hvad bruger urten de forskellige dele til? Skriv nedenfor:

**BLOMST**

Hvad er en blomst? Hvad bruger urten sine blomster til?

\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_

**BLAD**

Hvad er et blad? Hvad bruger urten sine blade til?

\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**STÆNGEL**

Hvad er en stængel? Hvad bruger urten sin stængel til?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**RØDDER**

Hvad er en rod? Hvad bruger urten sine rødder til?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tegn en urt**

Find en urt udenfor – undersøg den med rødder, stængler og det hele – og tegn den her. Skriv hvad der er hvad på din urt.

|  |
| --- |
|  |

**KOPIARK 3: HOLD VARMEN PÅ TUR**

**GODT TØJ TIL TUR**

Når du skal på tur, er det vigtigt at have tøj og fodtøj på, som passer til vejret. Der findes ikke noget så trist, som at fryse. På tegningen kan du se, hvad du skal huske til en kold vinterdag i skoven.



**9 GODE RÅD**

* Se på vejret, før du går hjemmefra
* Tag flere lag tøj på
* Hold dig tør
* Husk hue, vanter og halstørklæde
* Uld varmer godt – og det føles ikke vådt.
* Brug tøj og støvler med plads i
* Bevæg dig.
* Spis og drik
* Tænd bål (hvis du har fået lov).

**Brandtrekanten**

På turen skal I lære at lave bål. Her kan du se de tre ting, der skal til at lave et godt bål. Hvis du vil slukke et bål, så kan du fjerne en af de tre ting.

Et bål skal bruge:


* Brænde: Her kalder de det ”Materiale” – for det er alt hvad der kan brænde
* Ilt: Ilt fra luften. Her kalder de det ”Oxygen”. Men det betyder også ilt.
* Varme: Her kalder de det ”Temperatur”. Det betyder, at et bål skal op på en vis varme, for at brænde.



**KOPIARK 4: HVAD MÅ DU I SKOVEN?**

**SKOVENS REGLER**

Du må alt muligt ude i skoven, så længe du tager hensyn til dyr, planter og andre mennesker. Her er skovens regler:



**Tegn hvad du må i skoven**

Kig på tegningen

* Farv det du må i alle skove grønt
* Farv det du kun må i offentlige skove gult
* Farv det du ikke må rødt



Planlæg en tur ud i skoven for dig og din familie eller dine venner. Hvor kunne I tage hen? Og hvad kunne I lave? Skriv lidt her:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**KOPIARK 5: TÆND BÅL**

Her kan du se, hvordan du tænder et af de letteste bål i verden: Jægerild. Husk kun at tænde bål på en bålplads – og tænd ikke bål, når det er tørt. Sluk dit bål igen, før du forlader det.




**Brændesangen**

Når I tænder bål, skal I bruge brænde. Det kan I finde i skovbunden. Brændet skal være så tørt som muligt. Ellers bruger du bålets energi på at fordampe vandet i brændet – i stedet for at få varme.

**Brændværdi**

Brænde fra forskellige træarter brænder på forskellige måder. Man siger at de har forskellig brændværdi. Her er en spejdersang, som kan hjælpe dig med at huske, hvilket brænde du kan bruge til hvad:





**KOPIARK 6: PLANTER DU KAN SPISE**


Her er 8 vilde planter, du kan spise. Sæt kryds ved dem, du ser på turen. Husk at planter kan være giftige. Spis kun de planter, du kender.

|  |  |
| --- | --- |
| **PLANTE** | **BESKRIVELSE** |
|  | **BRÆNDENÆLDE** (5 cm til 1 m)  Brændenælder kan spises, hvis de er kogte. De indeholder et helt alfabet af vitaminer. Bladene har brændehår, som brænder. Brug handsker – eller lange ærmer – og pluk de spæde skud om foråret – eller topskud senere på året. God i brændenældesuppe, brød eller tærte. |
|  | **SKVALDERKÅL** (5 – 40 cm)  Skvalderkål vokser som ukrudt i mange haver – og du finder den også i skoven. Planten blev bragt hertil af munke, som synes den smagte godt. Brug urten i brændenældesuppe, ommellet eller måske til en tærte. |
|  | **ALMINDELIG SYRE** (5 cm – 1 m)  Almindelig syre vokser ude på enge og overdrev. De pilformede blade smager surt og mægtig godt i salat, suppe, tærte mv. |
|  | **SKOVSYRE** (5 – 10 cm)  Skovsyre er let at kende på de små blade, som ligner kløver. De indeholder oxalsyre og smager surt. Skovsyre vokser i skovens skygge og blomstrer i april og maj med fine hvide blomster. Brug dem i salat – eller hvis du er tørstig på turen. |
|  | **RAMSLØG** (25 – 40 cm)  Ramsløg dufter og smager af hvidløg. Bladene skyder allerede frem i februar og skygger de andre forårsurter væk. Ramsløg blomstrer i maj med en skærm af hvide stjerneformede blomster, som også kan spises. |
|  | **LØGKARSE**  Løgkarse smager kraftigt af løg – og er god i mad. Pluk kun lidt af planten. Den sommerfugl som hedder Aurora elsker løgkarse og lægger sine æg på planten. Hvor der er løgkarse er der også Aurora. |
|  | **ALMINDELIG FUGLEGRÆS**  Fuglegræs gror i kanten af marker og haver. Det er en dejlig lille urt i salat. |
|  | **MÆLKEBØTTE**  Spis både blade og de gule blomsterblade, som er smukke i en salat. Stænglerne kan I bruge til at lave truthorn. Den hvide mælkesaft, som har givet mælkebøtten sit navn smager ret bittert – og farver fingrene sorte. |

**KOPIARK 7: SKOV, TRÆ OG KLIMA**

**FOTOSYNTESE**

Træer og planter står og vokser – men de spiser ikke noget. Hvordan kan det gå til? Træer kan bruge solens lys til at fange CO2 fra luften og bygge det sammen med vand fra jorden til druesukker – eller glukose. Affaldsstoffet er ilt. Sukkeret kan træerne lave om til træ, blade, rødder og frugter. Og de bruger det til energi om natten, når der ikke er sollys.



Fotosyntese

**SKRIV OM TRÆER OG KLIMA**

Hvad kan træer gøre for vores klima? Skriv lidt om skov, træ og klima. Du kan læse mere her: <https://www.skoven-i-skolen.dk/content/fotosyntese>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hvad kan vi mennesker gøre for vores klima?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tegn bål og forbrænding**

Forbrænding er det modsatte af fotosyntese. Da I tændte jeres bål, blev der udledt energi i form af lys og varme. Der blev også udledt CO2 som sort røg og det sorte kul, der lå tilbage. Og der blev udledt vand, som hvid røg – eller vanddamp. For at kunne brænde skulle bålet bruge ilt. Måske pustede I luft og ilt, for at få gang i jeres bål.

Tegn og skriv en tegneserie, der viser, hvad der sker, når træ brænder. Trin for trin:



**KOPIARK 8: LOGBOGSBLAD**



**Hvad har du lært**

Skriv de tre vigtigste ting, du har lært:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Skriv to ting, du undrer dig over – og gerne vil undersøge:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tegn en god oplevelse på turen: